ཉེ་སྔོན་ཞིག་ལ་བོད་རྒྱ་ཞི་མོལ་ལ་འགོག་རྐྱེན་བྱེད་མཁན་ནི་ང་ཚོས་བསམ་བཞིན་པའི་རྒྱ་ནག་གཞུང་གི་མི་སྣ་དག་ལ་གཞན་ཞིག་ནི་རྒྱ་གར་དང་ཨ་རི་གཉིས་རེད་ཟེར་བའི་དཔྱད་བརྗོད་ཅིག་ཐོན་ཡོད།དེ་ལ་བདེན་ཆ་ཆེན་པོ་ཡོད།ཨ་རིའི་ངོས་ནས་ང་ཚོ་ནི་ཚོང་རྫས་ཤིག་དང་།རྒྱ་ནག་ལ་ཚོང་འབྲེལ་བྱེད་སྐབས་འགྲོ་བ་མིའི་ཐོབ་ཐང་སོགས་ཀྱིས་གནོན་ཤུགས་སྤྲད་ནས་ཚོང་རྒྱག་སྟངས་ཤིག་རེད།དེས་ན་བོད་ཀྱི་གནད་དོན་སོགས་ཀྲུང་ཀོར་རྣ་བཙོད་ཟེ་རེ་ཡོད་དགོས་ལེ་ཡོད།དེ་ནི་རྩེད་མོའི་ཆ་ཤས་ཤིག་རེད།རྒྱ་གར་ལ་མཚོན་ན་༧གོང་ས་མཆོག་ཁོང་ཚོའི་གཟི་བརྗིད་ཡིན་པ་དང་།ཕར་བོད་ལ་ཕེབས་པའམ།རྒྱ་ནག་དང་ནང་འགྲིག་ཆགས་ན་ཁོང་ཚོས་དེར་དོགས་པ་བྱེད་ཀྱི་ཡོད་པ་རེད།ཕངས་སེམས་ཡང་བྱེད་གི་རེད།གང་ལྟར་ཁོང་ཚོར་༧གོང་ས་མཆོག་རྒྱ་གར་ན་བཞུགས་བསྡད་ན་དགའ་ཡི་རེད།ཁོང་ཚོས་བོད་གཞི་བྱེས་མཉམ་མཛོམས་སོགས་ང་ཚོའི་སེམས་ཚོར་ལ་གལ་ཆེན་བྱེད་ཀྱི་མ་རེད།ཁོང་ཚོའི་ངོ་ཁར་བོད་རྒྱ་འགྲིག་འཇགས་བྱུང་ན་དེ་ནས་རྒྱ་ནག་རྒྱ་གར་དང་ཐག་དེ་བས་ཉེ་རུ་སོང་བ་ལྟ་བུའི་བསྔངས་སྐྲག་ཡོང་གི་རེད།ཁོང་ཚོས་བོད་ཀྱི་གནད་དོན་ཐག་ཆོད་ན་སྙམ་པའི་སེམས་ཁུར་དང་།༧གོང་ས་མཆོག་ཕྱིར་ཕ་ཡུལ་དུ་ཕེབས་ཐུབ་ན་སྙམ་པའི་བསམ་བློ་དེ་འདྲ་ཡོད་མ་རེད།མི་སྒེར་བ་འགའ་རེ་གང་ཤེས།སྲིད་གཞུང་ལ་མེད་ཐག་ཆོད་རེད་བསམ་གི།རྒྱ་གར་འདི་གནག་པོ་ཞེ་དྲགས་རེད་ཨ།ཨ་རུ་ན་ཅར་སོགས་ཀྱང་བོད་ས་འཁྲུལ་མེད་ཡིན་ན་ཡང་ཁོང་ཚོའི་ས་ཆ་རེད་ཟེར་གྱི་ཡོད་རེད།༧གོང་ས་མཆོག་དང་༧ཀརྨ་པ་ཡང་ཆབ་སྲིད་ཆེད་བེད་སྤྱད་ནས་དམིགས་བསལ་ས་ཆ་དེར་ཕེབས་བཅུག་གི་ཡོད་རེད།རྒྱལ་སྤྱིའི་ནང་པའི་ཚོགས་འདུ་དེ་འདྲར་ཡང་༧གོང་ས་མཆོག་གདན་དྲང་པ་ནི་ཡག་པོ་ཡིན་ན་ཡང་།འཛམ་གླིང་གི་ནང་པ་སུམ་ཆ་གཉིས་ཡས་མས་ཡོད་པའི་རྒྱ་ནག་གི་ནང་པའི་མཐུས་མི་སྐད་མི་གཏོང་བ་དེ་ཡང་ཚོགས་འདུའི་ངོ་བོ་ཆབ་སྲིད་ཆེད་ཡིན་པ་གསལ་པོ་རེད།གང་ལྟར་ད་ཐེངས་ཡང་རེ་བ་ཆེན་པོ་ཞིག་ཡོད་མེད་མི་ཤེས་ཀྱང་།ཟམ་གདོང་རིན་པོ་ཆེ་གལ་ཏེ་ཡུན་ནན་ལ་ཕེབས་ཡོད་པའི་དབང་དུ་བཏང་ན་ཡང་རྒྱ་གར་གཞུང་གི་གཞུང་ཚབ་ཟུར་པ་ཞིག་གིས་དེའི་སྐོར་སུ་གཅིག་གིས་མ་གླེང་བ་ཞིག་མ་ཤེས་ཤེས་འདོག་གིས་ཕྱིར་གྱར་བྱས་པ་ནི་རྒྱ་གར་གསང་བའི་ལས་ཁུངས་ཀྱི་འཕྲུལ་ཡིན་ཤས་ཆེ།གང་རེད་ཟེར་ན་བརྒྱུད་རམ་དེ་དགརྒྱ་གར་གསང་ལས་ཁང་ལ་སྙན་གསེང་མ་ཞུས་ན་ཡོང་གི་ཡོད་མ་རེད།ཁོང་ཚོས་སྟངས་འཛིན་བྱེད་ཀྱི་ཡོད་རེད།ཁོང་ཚོས་ལམ་ཁ་གཞན་སྤྱད་ནས་ཕྱིར་གྱར་བྱེད་སྲིད།སུ་གཅིག་གིས་མ་གོ་གོང་ཁོས་གོ་བ་དང་།ཁོས་དེ་ཕྱིར་བསྒྲགས་དགོས་པ་དེ་ཡང་ཡག་རྒྱུ་སྐར་མ་གང་མེད་ཨ།འཁྲབ་སྟངས་ཤིག་རེད།འུར་རྒྱུ་མང་ན་ལས་ཀ་ལམ་ལྷོང་ཡོང་བར་གནོད་སྲིད།གསང་བ་གསང་སར་མི་འཇོག་པ་དེ་ཁོ་ཚང་གི་བསམ་བཞིན་འུར་སློང་གི་ཡོད་འགྲོ་བསམ་གི།གསང་སྟབས་སུ་གནང་དགོས་པའི་འཆར་གཞི་རེ་ཡིན་ན་དེ་ཡར་བསློགས་ཡོང་བ་དེ་རྒྱ་གར་གྱིས་ང་ཚོར་དོན་ལ་བསམ་ནག་ཡིན་སྲིད་པ་རེད་སྙམ།རྒྱ་གར་ང་ཚོར་གནས་ཚང་གཡར་བའི་ཆ་ནས་དྲིན་ཆེན་ཡིན་ན་ཡང་།རྩ་དོན་ལ་ཐུགས་དུས་གཏིང་གནག་པོ་ཞེ་དྲག་ཡོད་རེད་དོ།།བོད་པའི་གསར་ལམ་ཚོ།འུར་མ་སྔ།